J.M.W. Turner

Joseph Mallord William Turner (født 23. april 1775 (trolig; datoen er omstridt) i Covent Garden i London i Storbritannia, død 19. desember 1851 i sin bolig på Cheyne Walk i Chelsea i London i Storbritannia) var en britisk kunstner som er kjent for sine romantiske landskapsmalerier, hvor stilen kan sies å ha lagt grunnen for impresjonismen. Han malte både oljemalerier og akvareller, men det var det sistnevnte han var mest kjent for.


== De tidlige årene ==
Hans far William var parykkmaker, men ble senere barberer. Hans mor, Mary Marshall, som var husmor, ble psykisk ustabil under hans tidlige år, mulig på grunn av Turners yngre søsters tidlige død i 1786. Moren døde i 1804, etter å ha vært innlagt på mentalsykehus.
Trolig for å avlaste familien ble den unge Turner sendt til sin mors bror i Brentford i 1785. Dette var en liten by ved Themsen, vest for London. Det var her han viste sin første interesse for maleri. Et år senere ble han sendt til en skole øst for London, i Margate i Kent. På denne tiden hadde han skapt mange malerier, som faren viste i sitt butikkvindu.


== Kunstnerskap ==

Turners første jobb var som assistent til en arkitekt. Da han var 14 år bestemte han seg for å bli kunstner og begynte å studere. Som femtenåring kom han inn på Royal Academy of Arts, her var blant annet Sir Joshua Reynolds ansatt. En av Turners akvareller ble, til tross for at han bare hadde studert der i et år, antatt til akademiets sommerutstilling. I disse årene arbeidet han med tegning og akvarell; først noen år senere følte seg beredt til å male med oljefarger. Sitt første ordentlige oljemaleri gjorde han i 1796, da han var 21 år gammel, og det var maleriet Fishermen at sea. Allerede i 1803, i 27-årsalderen, var han en anerkjent kunstner.
Populært er han kjent som «lysets kunstner». Turner er kjent for sine oljemalerier, men regnes også som en av grunnleggerne av det engelske landskapsmaleri i akvarell. 
Turner reiste omkring i Europa, først i Frankrike og Sveits, og studerte i Louvre i Paris samme år. Han besøkte også Venezia flere ganger.


== Familie ==
Han giftet seg aldri, men hadde en elskerinne, som han fikk to døtre med. Med alderen ble Turner stadig mer eksentrisk. Han hadde få venner, utenom faren som arbeidet som hans assistent. Faren døde i 1829, og dette såret Turner dypt; deretter ble han rammet av en depresjon.

Han døde i sitt hjem på Cheyne Walk i Chelsea den 19. desember 1851 og ble etter eget ønske begravet i St. Paul-katedralen. Hans siste utstilling på Royal Academy ble holdt i 1850.


== Testamentarisk gave ==
Turner etterlot seg en stor formue som han håpet skulle bli anvendt til noe han kalte «kunstnere på nedtur». Hans kunstsamling ble testamentert til den britiske nasjonen og han ville at det skulle bygges et særskilt galleri for samlingen. Dette ønsket førte til rettstvist der arvingene trakk i tvil testamentes gyldighet. Tyve år etter hans død ble kunstverkene levert til British Museum. 
I dag er J.M.W. Turner en av de mest populære av alle engelske kunstnere. I Tate Britain er en fløy i sin helhet viet Turners verker.
En prestisjefylt årlig kunstpris, Turner Prize, ble stiftet i 1984, til ære for Turner.


== Arbeider ==
Clare Hall and King's College Chapel, Cambridge (1793) – Akvarell (Yale Center for British Art)
Katedralkirke ved Lincoln (1795) – Akvarell med blyant på papir (British museum, London)
Fiskere på Havet (1796) – Olje på lerret (Tate Gallery, London)
Moonlight, A Study at Millbank (1797) – Olje på panel (Tate Gallery, London)
Buttermere Lake: A shower (omkring 1798) – Olje på lerret (Tate Gallery, London)
Hafod (omkring 1799) – Akvarell på papir (Lady Lever Art Gallery, Storbritannia)
Dolbadern Slott (1799) – Blyant og akvarell (Tate Gallery, London)
Caernarvon Slott (1799) – Akvarell og blyant på papir (Offentlig samling)
The Fifth Plague of Egypt (1800) – Olje på lerret (Indianapolis Museum of Art, USA)
Llanberris (1800) – Akvarell
Calais Pier (1801) – Olje på lerret (National Gallery, London)
Pembroke Castle, South Wales: Thunder Storm approaching (1801) – Akvarell på papir (Offentlig samling)
Dutch Boats in a Gale (1801) – Olje på lerret
Ships Bearing Up for Anchorage (Alternativ tittel: The Egremont sea Piece) (1802) – Olje på lerret (Offentlig samling)
Lake Lucerne (1802) – Akvarell på papir (Tate Gallery)
Salisbury Katedrals interiør (omkring 1802 – 1805) – Akvarell på papir (Offentlig samling)
The Festival Upon the Opening of the Vintage at Macon (1803) – Olje på lerret (Sheffield City art Galleries, England)
Glacier and Source of the Arveron, Going Up to the Mer de Glace (1803) – Akvarell på papir (Yale Centre for British Art, USA)
St. Gotthard -passet (1804) – Akvarell (Abbot Hall Art Gallery, UK)
Windsor Castle from the Thames (omkring 1804-1806) – Olje på lerret (Offentlig samling)
The Passage of the St. Gothard (1804) – Akvarell (1804) (Abbot Hall Art Gallery, USA)
The Lake of Thun, Switzerland (1806) – Akvarell på papir (offentlig samling)
Sun Risin through Vagour; Fishermen Cleaning and Selling Fish (1807) – Olje på lerret (National Gallery, London)
Pope's Villa, at Twickenham (1808) – Olje på lerret (offentlig samling)
Snow Storm: Hannibal and his Army Crossing the Alps (1812) – Olje på lerret (Tate Gallery)
Chichester Kanal (1815) – Olje på lerret (Tate Gallery)
Dort or Dordrecht: The Dort packet-boat from Rotterdam becalmed (1818) – Olje på lerret (Yale Center for British Art)
Stonehenge (1825–1828) – Akvarell (Privat samling)
Burning ship, (omkring 1830) – Akvarell (Tate Gallery)
The Burning of the Houses of Lords and Commons (omkring 1835) – Olje på lerret (Philadelphia Museum of Art)
From Mount Aventine (1835) – Olje på lerret (Solgt på Sotheby's for 30.3 millioner £)
The Grand Canal Venic (omkring 1835) – Olje på lerret (The Metropolitan Museum of Art, New York)
Wreckers Coast of Northumberland (omkring 1836) – Olje på lerret (Yale Center for British Art)
Valley of Aosta: Snowstorm, Avalanche and Thunderstorm (1836–37) – Olje på lerret  (Art Institute of Chicago)
The Fighting Temeraire tugged to her last berth to be broken up (1838) – Olje på lerret (National Gallery, London)
Modern Rome - Campo Vaccino (1839)  – Olje på lerret (Getty Center)
The Slave Ship (1840) – Olje på lerret (Museum of Fine Arts, Boston)
Snow Storm: Steam-Boat off a Harbour's Mouth (1842) – Olje på lerret (Tate Gallery)
Rain, Steam and Speed – The Great Western Railway (1844) – Olje på lerret (National Gallery, London)
Norham Castle, Sunrise (omkring 1845) – Olje på lerret (Tate Gallery)
		
		
		
		
		
		
		
		
		
		
		
		


== Referanser ==


== Eksterne lenker ==
(en) Joseph Mallord William Turner – kategori av bilder, video eller lyd på Commons 
(en) J. M. W. Turner – galleri av bilder, video eller lyd på Commons 
(en) J.M.W. Turner på Discogs 
(en) J.M.W. Turner på MusicBrainz